**Visionsplan for Prins Hamlet spejdergruppe – 2019:**

**Udvikling og opkvalificering af Hytter og matrikel – Gl. hellebækvej 58:**

Prins hamlet spejdere og ledere har et ønske om at forbedre vores hytter og arealer for at løfte niveauet og mulighederne i vores spejderarbejde. Vi har tidligere forhørt os hos kommunen om det var muligt at få støtte til renovation af hytterne, men dette har indtil nu ikke båret frugt. Vi har derfor talt om at forsøge at stille kommunen et nyt forslag hvor vi vil byde ind med et positivt initiativ der forslår en form for partnerskab hvor vi viser en positiv indgang til også at ville byde ind med vores kræfter eksempelvis i form af arbejdskraft og fonde søgning samtidig med at vi giver udtryk for at vi stadig har brug for kommunens hjælp hvis vi skal nå helt i mål.

**Lederrekvirering:**

Efter en længere periode med stabile lederresurser står vi nu i en situation hvor vi godt kunne bruge 4-5 nye friske ledere. Dette sker både i forbindelse med at vi strækker os over flere opgaver der samtidig vokser i omfang og at vi har haft enkelte ledere der af forskellige årsager har trukket sig delvist tilbage. Derfor har vi i ledergruppen et ønske om at trække nogle flere ledere til. Vi har tilt om at vi gerne vil have fat i unge lederkræfter evt. uden spejderbørn i gruppen da vi oplever at mange ledere med spejderbørn kan give planlægningsproblemer i forhold til weekender, sommerlejre og andet. Hvis der skulle sidde forældre der ønsker at deltage i lederarbejdet, siger vi selvfølgelig ikke ”nej tak” dette er blot et forsøg på at forandre vores lederprofil en smule så den også indeholder andre typer ledere. – Vi har brug for kræfterne så hvis i har en fætter, kusine eller lign. Som i godt kunne se udvikle sig selv i forbindelse med arbejdet med at udvikle handlestærke og initiativrige unge mennesker så tøv ikke med at sende dem i vores retning.

**Genetablering af Troppen:**

Efter et år hvor alle vores trop spejdere er har været fløjet fra reden står vi efter sommerferien igen med spejdere i trodsalderen og vi har derfor en vision om at starte tropsgrenen op igen. Vi vil derfor også i denne aldersgruppe ligge os i selen og forsøge at hverve spejdere i denne aldersgruppe så vi kan få et godt storspejderarbejde op og kører igen.

**Vi vil gerne udvikle børn og unge som er gode til at tage ansvar for sig selv og deres medmennesker. Vores aktiviteter vil tage udgangspunkt i spejderværdier uanset om der er tale om aktiviteter på ugedage, ture eller deltagelse i byens forskellige arrangementer.**